Bob Gaudio

Robert John «Bob» Gaudio (født 17. november 1942 i The Bronx i New York) er en sanger, låtskriver og musikkprodusent fra USA. Han spilte keyboard og sang i den opprinnelige besetninga av gruppa The Four Seasons, som blei innvalgt i Rock and Roll Hall of FameOmtale av The Four Seasons på nettstedet til Rock and Roll Hall of Fame; besøkt 10. januar 2016. i 1990 og i Vocal Group Hall of FameOmtale av The Four Seasons    på nettstedet til Vocal Group Hall of Fame; besøkt 10. januar 2016. i 1999. Gaudio er også medlem av Songwriters Hall of Fame siden 1995.

Femten år gammel blei Gaudio, som da bodde i New Jersey, med i The Royal Teens. Han var med på å skrive «Short Shorts», som gav gruppa en tredjeplass på hitlistene i USA i 1958. Året etter blei han med i Frankie Vallis band The Four Lovers, som etter kort tid endra navn til The Four Seasons.

Under dette navnet fikk gruppa ei rekke slagere, og Gaudio komponerte mange av dem (mens Bob Crewe gjerne skreiv tekstene), blant annet «Sherry», «Big Girls Don't Cry»,  «Walk Like a Man», «Dawn (Go Away)», «Ronnie», «Rag Doll», «Save It for Me», «Big Man in Town», «Bye Bye Baby», «Girl Come Running», «Beggin'» (i 2007 en stor hit med Madcon) og «Can't Take My Eyes Off You». Crewe og Gaudio har også skrevet topplåter for andre artister, for eksempel The Tremeloes («Silence Is Golden») og The Walker Brothers («The Sun Ain't Gonna Shine Anymore»).

Gaudio er også en aktiv produsent. Han har arbeidd med blant andre Diana Ross, Michael Jackson, Barry Manilow, Roberta Flack og Neil Diamond. Han har komponert musikalene Peggy Sue Got MarriedOmtale av Peggy Sue Got Married i Variety 4. september 2001; besøkt 10. januar 2010. og Jersey Boys. Sistnevnte handler om The Four Seasons og har fått flere Tony- og Grammy-priser.Nelson Pressley: «Frankie Valli, the 'Jersey Boys' Soprano, Still Happy to Take a Bow», i Washington Post 4. oktober 2009; besøkt 10. januar 2016.  Erich Bergen hadde rollen som Gaudio i over tusen oppsetninger og også i en film med samme navn, regissert av Clint Eastwood.Om filmen Jersey Boys og Erich Bergen på imdb.com; besøkt 10. januar 2016.

Gaudio og Frankie Valli er jamnbyrdige eiere av varemerket The Four Seasons og det meste av gruppas innspillinger.Opplysning på nettstedet Justia Trademarks; besøkt 10. januar 2016. De siste tiåra har imidlertid Gaudio sjelden deltatt som musiker i gruppa.

 Referanser 

 Kilder 
 Biografi og diskografi på nettstedet allmusic.com; besøkt 10. januar 2016.
 «The Four Seasons», i Jay Warner: American Singing Groups – A History from 1940s to Today, Hal Leonard Corporation 2006, ISBN 9780634099786, side 384ff.

 Eksterne lenker 



Kategori:Låtskrivere fra USA
Kategori:Plateprodusenter fra USA
Kategori:Rockemusikere fra USA
Kategori:Pianister fra USA
Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra New York City